**Ministru kabineta rīkojuma projekta**

**“Par finansējuma piešķiršanu nodibinājumam “Rubeņa fonds” piemiņas sienas izveidei” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par valsts budžetu 2021. gadam” 30. pants paredz, ka Aizsardzības ministrijas (turpmāk – AM) budžeta ietvaros sadarbībai ar starptautiskajām un nevalstiskajām organizācijām nepieciešamo finansējumu un tā izlietojumu, nodrošinot iesaisti starptautiskās un nacionālās drošības stiprināšanā, nosaka Ministru kabinets (turpmāk – MK). Lai nodrošinātu MK 2003. gada 29. aprīļa noteikumos Nr. 236 “Aizsardzības ministrijas nolikums” (turpmāk – MK noteikumi Nr.236) noteikto funkciju izpildi, t.sk. nodrošināt sabiedrību ar nepieciešamajiem informācijas resursiem par valsts aizsardzības tematiku (MK noteikumu Nr.236 4.4.3 apakšpunkts), viens no AM uzdevumiem ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē (MK noteikumu Nr.236 6.10. apakšpunkts). MK noteikumu Nr.236 7.2. apakšpunkts nosaka AM tiesības iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. AM ir ieinteresēta sadarboties ar biedrībām un nodibinājumiem, kuru darbības mērķis saskan ar AM noteiktajiem uzdevumiem un kuri īsteno būtiskus pasākumus AM funkciju izpildei, un iespēju robežās finansiāli atbalstīt to organizētos projektus.Finansējums 5000 *euro* apmērā paredzēts latviešu nacionālās pretošanās apvienības “Kurzeme” piemiņas sienas izveidei nacionālās pretošanās kustības piemiņas vietā Kuldīgas novadā, Kabiles pagastā, īpašumā “Lielais Kabiles mežs” (kadastra Nr. 62580010010), AS “Latvijas Valsts meži” (turpmāk – LVM) Dienvidkurzemes reģiona Ventas iecirkņa 202. kvartālu apgabala 563. kvartāla 10.,11., un 12. nogabalā aptuveni 10 km no Rendas centra. Nekustamais īpašums, kurā atrodas piemiņas vieta, ir reģistrēts Zemesgrāmatā uz valsts vārda Zemkopības ministrijas personā, kuras kapitālsabiedrība ir LVM. Nodibinājums “Rubeņa fonds” 2020. gada 26. oktobrī ir noslēdzis sadarbības līgumu ar LVM par nekustamā īpašuma izmantošanu uz 7 gadiem. Līgums paredz, ka teritorija sabiedrībai ir pieejama bez maksas.Piemiņas vietas teritorijā notikušas aktīvas kaujas darbības Nacionālo partizānu kara laikā 1945.–1946. gadā. Piemiņas vietas, kuras izveidi jau ir uzsācis nodibinājums “Rubeņa fonds”, centrā paredzēts uzstādīt apvienības “Kurzeme” dalībnieku memoriālo sienu ar iegravētiem dalībnieku vārdiem. Latviešu nacionālās pretošanās apvienības “Kurzeme” rindās cīnījās aptuveni 600 dalībnieku, bet zināmas ir tikai aptuveni divas trešdaļas no tiem. Šo informāciju apkopo “Rubeņa fonds”. Siena plānota 6 m garumā.Par piešķirto finansējumu tiktu iegādāti materiāli memoriālās sienas izveidei: 12 ozolkoka plātnes, uz kurām būtu iegravēti aptuveni 300 – 400 apvienības “Kurzeme” dalībnieku vārdi. Tāpat tiktu iegādātas ozolkoka brusas, jumta dēlīši un metāla stiprinājumi. Pievedceļa un teritorijas 1 ha platībā labiekārtošanas, tai skaitā sienas uzstādīšanas, darbus veiks nodibinājums ar savu biedru brīvprātīgu iesaistīšanu.Teritorijā atrodas arī divu nacionālo partizānu no Pakuļa grupas apbedījumi. Jau ir iztīrīta daļa meža, uzstādīti 8 stendi par Nacionālo partizānu kara vēsturi, kam atbalstu sniedzis Meža attīstības fonds. Tāpat jau ir izveidots kurzemnieciskais slietenis jeb pusbunkurs. Pašreiz tiek veidots pievedceļš aptuveni 500 m garumā. Nodibinājums ir atbildīgs par piemiņas vietas uzturēšanu un regulāri rīko talkas, kurās teritorija tiek attīstīta. Piemiņas vietu plānots attīstīt, turpinot tīrīt mežu un ierīkojot plašāku pasākumu vietu. No Latvijas militārās vēstures viedokļa Pakuļa grupas, kas bija daļa no apvienības “Kurzeme”, darbība cīņā pret padomju okupācijas režīmu ir ievērības cienīga. Tā bija realizējusi vairākas ļoti veiksmīgas bruņotas akcijas - kauju pie Apuznieku mājām 1945. gada ziemā, uzbrukumu Kabilei 1945. gada 23. decembrī, atbrīvojot uz vienu dienu Kabili, centusies sakoordinēt kaujas grupu darbību Kurzemē u.c. Nodibinājums “Rubeņa fonds” jau ir izveidojis Nacionālās pretošanās kustības muzeju Rendā, Kuldīgas novadā, kurā apskatāma pastāvīga ekspozīcija par Latvijas nacionālās pretošanās kustības vēsturi no 1940. līdz 1990. gadam, un tā filiāli Ugālē – Leitnanta Rubeņa bataljona muzeju. Muzeju uzdevums ir atspoguļot pretošanās kustības vēsturi un cīņu par neatkarīgu valsti PSRS un nacistiskās Vācijas okupācijas laikos. Kopumā nodibinājumā ir ap 200 biedru.Piemiņas vietas izveidē nodibinājums jau sadarbojas ar AS “Latvijas valsts meži”, Kuldīgas novada pašvaldību un Meža attīstības fondu. “Rubeņa fonds” paredz, ka šī piemiņas vieta pēc tās pabeigšanas kļūs par vienu no nozīmīgākajām Nacionālo partizānu kara piemiņas vietām Latvijā.Ņemot vērā, ka viena no AM prioritātēm ir visaptverošas valsts aizsardzības ieviešana, AM ir ieinteresēta sabiedrībā popularizēt nacionālo pretošanās kustību. Nacionālā pretošanās kustība ir piemērs tam, kā valsts iedzīvotāji var iesaistīties valsts aizsardzībā okupācijas gadījumā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības nozares veterānu NVO un jaunsargi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |
| --- | --- |
|

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |

 |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 5 000 | 0 | 0 | 0 | 0 | 0 |
| 2.1. valsts pamatbudžets | 0 | 5 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -5 000 | 0 | 0 | 0 | 0 | 0 |
| 3.1. valsts pamatbudžets | 0 | -5 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 5 000 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 5000 *euro* apmērā paredzēts latviešu nacionālās pretošanās apvienības “Kurzeme” piemiņas sienas izveidei. Par piešķirto finansējumu tiks iegādāti materiāli memoriālās sienas izveidei: * ozolkoka plātnes (12 gab.) – 1 800 euro;
* ozolkoka jumta dēlīši (30 m³) – 1 350 euro;
* ozolkoka un skujkoku brusas (2,8 m³) – 1 500 euro;
* metāla stiprinājumi statņiem un plātnēm – 350 euro.

MK rīkojuma projekta izpilde tiks nodrošināta Aizsardzības ministrijas 2021. gada budžeta ietvaros no budžeta programmas 30.00.00 "Valsts aizsardzības politikas realizācija" paredzētajiem līdzekļiem 5000 *euro* apmērā, veicot nepieciešamo līdzekļu pārdali budžeta programmas ietvaros no izdevumiem precēm un pakalpojumiem uz subsīdijām un dotācijām. Finansējumu rīkojuma projekta izmaksu segšanai iespējams novirzīt, jo ir pārskatīta kārtējā gadā plānoto budžeta līdzekļu apguve (izdevumi komandējumiem ir mazāki, nekā sākotnēji plānots). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Daiga Ozola, 67335273

Daiga.Ozola@mod.gov.lv